Document ID: 32011R1021

РЕГЛАМЕНТ ЗА ИЗПЪЛНЕНИЕ (ЕС) № 1021/2011 НА КОМИСИЯТА
от 14 октомври 2011 година
за намаляване на риболовните квоти за определени запаси през 2011 г. поради прекомерния риболов на други запаси през предходната година
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 105, параграфи 1, 2 и 5 от него,
след консултации със засегнатите държави-членки в съответствие с член 105, параграф 5 от Регламент (ЕО) № 1224/2009,
като има предвид, че:
(1)
Риболовните квоти за 2010 г. се определят със:
-
Регламент (ЕО) № 1359/2008 на Съвета от 28 ноември 2008 г. за определяне на възможностите за риболов за 2009 г. и 2010 г. на някои запаси от дълбоководна риба за риболовните кораби на Общността (2),
-
Регламент (ЕО) № 1226/2009 на Съвета от 20 ноември 2009 г. за определяне на възможностите за риболов и свързаните с тях условия за някои рибни запаси и групи от рибни запаси, приложими в Балтийско море за 2010 г. (3),
-
Регламент (ЕО) № 1287/2009 на Съвета от 27 ноември 2009 г. за определяне на възможностите за риболов и свързаните с тях условия за някои рибни запаси, приложими в Черно море за 2010 г. (4), и
-
Регламент (ЕС) № 53/2010 на Съвета от 14 януари 2010 г. за установяване на възможностите за риболов на определени рибни запаси и групи от рибни запаси за 2010 г., приложими във водите на ЕС и за корабите на ЕС във води, които подлежат на ограничения на улова, и за изменение на регламенти (ЕО) № 1359/2008, (ЕО) № 754/2009, (ЕО) № 1226/2009 и (ЕО) № 1287/2009 (5).
(2)
Риболовните квоти за 2011 г. се определят със:
-
Регламент (ЕС) № 1124/2010 на Съвета от 29 ноември 2010 г. за определяне на възможностите за риболов на определени рибни запаси и групи рибни запаси, приложими в Балтийско море, за 2011 година (6),
-
Регламент (ЕС) № 1225/2010 на Съвета от 13 декември 2010 г. за определяне за корабите на ЕС на възможностите за риболов за 2011 и 2012 г. на рибни запаси от някои дълбоководни видове (7),
-
Регламент (ЕС) № 1256/2010 на Съвета от 17 декември 2010 г. за определяне на възможностите за риболов за някои рибни запаси, приложими в Черно море за 2011 г. (8), и
-
Регламент (ЕС) № 57/2011 на Съвета от 18 януари 2011 г. за установяване на възможностите за риболов на определени рибни запаси и групи от рибни запаси за 2011 година, приложими във водите на ЕС и за корабите на ЕС в някои води извън ЕС (9).
(3)
В съответствие с член 105, параграфи 1, 2 и 3 от Регламент (ЕО) № 1224/2009 когато Комисията установи, че държава-членка е превишила отпуснатите ѝ риболовни квоти, тя намалява бъдещите риболовни квоти на същата държава-членка, като прилага определени коефициенти на умножение, както е установено в посочените параграфи.
(4)
Член 105, параграф 5 от Регламент (ЕО) № 1224/2009 гласи, че ако приспадането съгласно параграфи 1 и 2 не може да бъде извършено от квотата за запаса, който е бил подложен на прекомерен риболов, тъй като съответната държава-членка не притежава тази квота в достатъчна степен, Комисията, след консултация с тази държава-членка, може през следващата или следващите години да намали квотите за други запаси или групи от запаси, предоставени на държавата-членка в същата географска зона или със същата търговска стойност.
(5)
През 2011 г. определени държави-членки не разполагат с квота за някои запаси, спрямо които през 2010 г. са извършили прекомерен риболов. В такива случаи е целесъобразно да се намалят разпределените на тези държави-членки квоти за други запаси в същата географска зона, като се вземе предвид необходимостта да се избягват изхвърлянията при смесен риболов.
(6)
По отношение на предложените намаления бе извършена консултация със съответните държави-членки, които предложиха някои промени. Тези промени следва да се вземат предвид от Комисията, доколкото това е обосновано.
(7)
Намаленията, предвидени в настоящия регламент, следва да се прилагат, без това да засяга намаленията, приложими за квотите за 2011 г. съгласно:
-
Регламент (ЕО) № 147/2007 на Комисията от 15 февруари 2007 г. за адаптиране на някои квоти за риболов от 2007 до 2012 г. съгласно член 23, параграф 4 от Регламент (ЕО) № 2371/2002 на Съвета относно опазването и устойчивата експлоатация на рибните ресурси в рамките на Общата политика в областта на рибарството (10),
-
Регламент за изпълнение (ЕС) № 1016/2011 на Комисията (11) от 23 септември 2011 г. за намаляване на риболовните квоти за определени запаси през 2011 г. поради прекомерния риболов на тези запаси през предходната година,
ПРИЕ НАСТОЯЩИЯ РЕГЛАМЕНТ:
Член 1
Риболовните квоти, определени в регламенти (ЕС) № 1124/2010, (ЕС) № 1225/2010, (ЕС) № 1256/2010 и (ЕС) № 57/2011 за 2011 г., се намаляват, както е посочено в приложението.
Член 2
Член 1 се прилага, без да се засягат намаленията, предвидени в Регламент (ЕО) № 147/2007 и в Регламент за изпълнение (ЕС) № 1016/2011.
Член 3
Настоящият регламент влиза в сила на седмия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 октомври 2011 година.

Labels: 20
6